**Записник са прве седнице Савета родитеља школе, одржане 11.9.2019. у 17.30 часова**

Седници присуствоваоло 30 родитеља од укупно 36. Место одржавања: зборница.

**Дневни ред:**

1. **Конституисање Савета родитеља**
2. **Избор председника и заменика Савета родитеља**
3. **Упознавање са извештајем о раду школе и директора за 2018/2019. годину**
4. **Упознавање са Планом рада школе за наредну школску годину**
5. **Доношење одлуке о висини осигурања ученика за наредну школску годину**
6. **Разно**

1. **Конституисање Савета родитеља**

Директорка и председник савета родитеља поздравили су присутне и прочитан је списак родитеља који су представници својих одељења ове школске године. На питање родитеља о њиховој улози у Савету родитеља, дате су информације да постоји пословник о раду који детаљно дефинише улоге и задатке родитеља као чланова Савета родитеља. Потом се приступило избору председника и заменика савета родитеља.

2. **Избор председника и заменика Савета родитеља**

Изнети су предлози за председника Савета родитеља. Родитељи су предложили Далибора Лаловца, Ану Анић и Јована Бабића. Обављено је гласање и једногласно је изабран Далибор Лаловац (са 30 гласова присутних родитеља). За заменика председника родитеља предложени су Бабић Јован и Ана Анић. Гласањем је за заменика изабран Јован Бабић са 15 гласова, док је за Ану Анић гласало 11 родитеља, а један родитељ је био уздржан.

3. **Упознавање са извештајем о раду школе и директора за 2018/2019. годину**

Директорка је присутним родитељима детаљно представила рад школе и рад директора током школске 2018/2019. године. Родитељи су упознати са бројем одељења, успехом ученика, радом тимова који делују унутар школе, активностима Вршњачког тима, о освојеним нагрдама, успехом на Завршном испиту, успехом наших ученика у односу на успех ученика на нивоу града, републике и општине. Истакнут је број ученика који су се уписали у средње школе на основу прве жеље, број посећених семинара, пројекти у којима је школа учествовала. Детаљно је поднет извештај о раду Тима за самовредновање, Тима за заштиту деце од дискриминације, насиља и злостављања, Тима за обезбеђивање квалитета рада установе, Тима за инклузију, Тима за професионални развој и Тима за развој међупредметних компетенција и предузетништва.

4. **Упознавање са Планом рада школе за наредну школску годину**

Директорка је родитеље детаљно упознала са Планом рада школе за наредну школску годину. Представљен је правилник о Модел школама и аспирације наше школе да буде модел школа. Представљен је и Правилник о организацији и остваривању наставе у природи и ексурзије у основној школи. Чека се стручно упутство о организацији ових активности. Школа је урадила план по коме ће реализовати ове активности. Проблем представља решавање надокнада наставницима за које Министарство још увек нема решење.

Истакнуто је да постоје два објекта која Министарство просвете, из образовно-васпитних разлога, подржава и препоручује , а то су Тршић и Виминацијум, који су ушли у план излета и наставе у природи за наредну школску годину.

Директорка је детаљно изнела план свих ових активности од првог до осмог разреда и они су саставни део Плана рада школе.

Излети, План излазака ван школе и план наставе у природи су усвојени једногласно.

На сајт школе биће постављен списак секција, План излазака ван школе, излети и настава у природи као и списак свих ученика и наставника који су освојили награде у прошлој школској години.

**5. Доношење одлуке о висини осигурања ученика за наредну школску годину**

Висина осигурања прошле године износила је 300 динара, ове године једногласно је изгласано да висина осигурања износи 600 динара, а осигуравајућа кућа ће бити изабрана након спроведене јавне набавке. Родитељи су тражили да се позив за достављање понуда, између осталих, упути и Дунав осигурању.

1. **Разно**

Школски полицајац обилази школу у току преподнева 8 сати дневно. По одлуци Савета родитеља у току поподневне смене, 6 сати радним данима и 32 сата викендом у објекту је одезбеђење фирме Jakuza security. Цена овог обезбеђења, након спроведене јавне набавке, је 262,00 динара без ПДВ-а. За прво полугодиште родитљи ће добити уплатнице на 700 динара.

Ручак у боравку, након спроведене јавне набавке, допрема фирма Фан група по цени 122,8 динара дневно без ПДВ-а.

У прилогу потписи присутних родитеља

Записничар

Радмила Кастратовић Председник Савета родитеља

 Далибор Лаловац